

**R E P U B L I K A H R V A T S K A**

**KRAPINSKO - ZAGORSKA ŽUPANIJA**

**OPĆINA PETROVSKO**

**OPĆINSKO VIJEĆE**

KLASA: 245-01/25-01/01

URBROJ: 2140-25-01-25-1

Petrovsko, 27. veljače 2025.

Sukladno članku 13. stavka 4. Zakona o zaštiti od požara („Narodne novine“ broj 92/10, 114/22), članka 15. Statuta Općine Petrovsko („Službeni glasnik Krapinsko - zagorske županije“ broj 21/21), a temeljem Procjene ugroženosti od požara i tehnološke eksplozije Općine Petrovsko („Službeni glasnik Krapinsko - zagorske županije“ broj 46/22) i Godišnjeg provedbenog plana unapređenja zaštite od požara za područje Krapinsko - zagorske županije za 2025. godinu („Glasnik Krapinsko – zagorske županije“ broj 47A/24), Općinsko vijeće Općine Petrovsko na 22. sjednici održanoj 27. 02. 2025. godine donosi

**GODIŠNJI PROVEDBENI PLAN**

**unapređenja zaštite od požara za područje Općine Petrovsko za 2025. godinu**

**I.**

U cilju unapređenja zaštite od požara na području Općine Petrovsko Općinsko vijeće Općine Petrovsko donosi godišnji provedbeni plan unapređenja zaštite od požara za područje Općine Petrovsko za 2025. godinu.

**II.**

Za unapređenje mjera zaštite od požara na području Općine Petrovsko potrebno je u 2025. godini provesti slijedeće tehničke i organizacijske mjere:

1. Općina Petrovsko usvojenu Procjenu ugroženosti od požara i Plan zaštite od požara, u skladu s člankom 13. Zakona o zaštiti od požara („Narodne novine“ broj 92/10, 114/22) i člankom 5. Pravilnika o planu zaštite od požara („Narodne novine“ broj 51/12), dužna je u propisanim rokovima usklađivati s novonastalim uvjetima i po potrebi donijeti nove dokumente.

**Izvršitelj mjere: *Općina Petrovsko***

Sudionici: Područni ured civilne zaštite Varaždin – Služba civilne zaštite

Krapina

Vatrogasna zajednica Krapinsko – zagorske županije

1. Predstavničko tijelo Općine Petrovsko dužno je kontinuirano ažurirati akte kojima propisuju mjere za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22).

**Izvršitelj mjere: *Općina Petrovsko***

1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Krapinsko – zagorske županije i Općine Petrovsko, potrebno je za Općinu Petrovsko osigurati potreban broj operativnih vatrogasaca te ih kontinuirano osposobljavati i obučavati za različite specijalnosti u vatrogastvu.

**Izvršitelj mjere: *Općina Petrovsko***

Sudionici: Vatrogasna zajednica Krapinsko – zagorske županije

1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Posebnu pozornost usmjeriti informiranju građana o zakonodavnoj regulativi i odlukama jedinice lokalne samouprave vezano za spaljivanje biljnog i drugog otpada.

**Izvršitelj mjere: *Vatrogasna zajednica Krapinsko – zagorske županije***

Sudionici: Javna ustanova za upravljanje zaštićenim dijelovima prirode Krapinsko – zagorske županije, Hrvatske šume d.o.o., Područni ured civilne zaštite Varaždin – Služba civilne zaštite Krapina, ***Općina Petrovsko***

1. Općina Petrovsko dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

**Izvršitelj mjere: Općina Petrovsko**

Sudionici: Područni ured civilne zaštite Varaždin – Služba za civilnu zaštitu Krapina

1. Općina Petrovsko dužna je osigurati opremanje vatrogasnih postrojbi sukladno Pravilniku o mjerilima za ustroj i razvrstavanje vatrogasnih postrojbi, kriterija za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ broj 86/24), Pravilniku o tehničkim zahtjevima za zaštitnu i drugu osobnu opremu koji pripadnici vatrogasne postrojbe koriste prilikom vatrogasne intervencije („Narodne novine“ broj 31/11 i 125/19), odnosno temeljem važećih procjena ugroženosti od požara i tehnološke eksplozije te planova zaštite od požara Krapinsko – zagorske županije i Općine Petrovsko. Opremanje će nadzirati zapovjedništvo Vatrogasne zajednice Krapinsko – zagorske županije putem stručnih nadzora.

**Izvršitelj mjere: *Općina Petrovsko, Vatrogasna zajednica Krapinsko – zagorske županije, DVD Petrovsko***

1. Temeljem važeće Procjene ugroženosti od požara i Plana zaštite od požara Općine Petrovsko, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih puteva radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku.

**Izvršitelj mjere: *Općina Petrovsko***

Sudionici: Vatrogasna zajednica Krapinsko – zagorske županije

1. Od distributera vode na području Općine zatražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

**Izvršitelj mjere: *Općina Petrovsko***

Sudionici: Vatrogasna zajednica Krapinsko – zagorske županije

DVD Petrovsko

1. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

**Izvršitelj mjere: *Općina Petrovsko***

**III.**

Ovaj Plan dostaviti će se svim izvršiteljima zadataka i sudionicima.

**IV.**

Ovaj Plan stupa na snagu danom donošenja, a objavit će se u „Službenom glasniku Krapinsko – zagorske županije“.

**PREDSJEDNIK OPĆINSKOG VIJEĆA**

**OPĆINE PETROVSKO**

**Željko Vučilovski,** **bacc. ing.tehn.inf.**