

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

**OPĆINA PETROVSKO**

**OPĆINSKO VIJEĆE**

KLASA: 245-01/24-01/01

URBROJ: 2140-25-01-25-2

Petrovsko, 27. veljače 2025.

Temeljem članka 13. stavak 8. Zakona o zaštiti od požara („Narodne novine“ broj 92/10, 114/22) i članka 15. Statuta Općine Petrovsko („Službeni glasnik Krapinsko - zagorske županije“, broj 21/21), Općinsko vijeće Općine Petrovsko na svojoj 22. sjednici, održanoj 27. 02. 2025. godine, donosi

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

**NA PODRUČJU OPĆINE PETROVSKO ZA 2024. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE PETROVSKO

Vatrogastvo uz druge službe i pravne osobe koje se zaštitom i spašavanjem bave u okviru redovne djelatnosti, predstavlja okosnicu sustava civilne zaštite na području Općine i ima obvezu uključivanja u sustav civilne zaštite kroz svoju djelatnost. Područje Općine pokriva DVD Petrovsko.

Pregled aktivnosti provedenih u 2024.god.:

* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila,
* provođenje vježbi,
* obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
* održavanje sastanaka Zapovjedništva,
* provođenje teorijske nastave i praktičnih vježbi prema vježbovniku s operativom,
* obilježavanje dana Sv. Florijana,
* obavljeni su redovni liječnički pregledi operativne postrojbe,
* čišćenje spremišta i garaža te održavanje opreme i vozila,
* rad na promociji vatrogasne službe i primanje mladih članova.

# 3. PREVENTIVNA DJELATNOST

Općina Petrovsko, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Petrovsko obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Petrovsko i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Petrovsko,
* predložiti usvajanje Plana aktivnog uključenja svih subjekata zaštite od požara na području Općine Petrovsko, vodeći računa o uskladbi s Planom angažiranja vatrogasnih snaga na području Krapinsko - zagorske županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), a izvješće o istome dostaviti Vatrogasnoj zajednici Krapinsko – zagorske županije,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite Općine Petrovsko obavezno se dostavljaju nadležnoj Vatrogasnoj zajednici Krapinsko - zagorske županije – županijskom vatrogasnom zapovjedniku i Službi civilne zaštite Krapina.

Općina Petrovsko izradila je Procjenu ugroženosti od požara i tehnološke eksplozije te Plan zaštite od požara Općine Petrovsko (Odluka o donošenju Procjene ugroženosti od požara i tehnoloških eksplozija i Plana zaštite od požara za Općinu Petrovsko, KLASA: 245-01/22-01/01, URBROJ: 2140-25-01-22-8, od 29.09.2022.god.). Općina Petrovsko sukladno članku 13. stavku 6. Zakona o zaštiti od požara („Narodne novine“ broj 92/10, 114/22), najmanje jednom godišnje usklađuje Plan zaštite od požara s novo nastalim uvjetima. Općina Petrovsko sukladno članku 13. stavku 7. Zakona o zaštiti od požara („Narodne novine“ broj 92/10, 114/22) najmanje jednom u 5 godina usklađuje procjenu ugroženosti s novonastalim uvjetima. Općina Petrovsko trenutno je u postupku ažuriranja Procjene ugroženosti od požara i tehnološke eksplozije te Plana zaštite od požara Općine Petrovsko.

# 4. FINANCIRANJE

Općina Petrovsko iz Proračuna u 2024. godini za vatrogastvo je izdvojila je 28.500,00 eura, za redovno djelovanje Dobrovoljnog vatrogasnog društva Petrovsko.

# 5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

# IZVJEŠĆE PO TOČKAMA GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE PETROVSKO ZA 2024. GODINU:

Sukladno članku 13. stavka 4. Zakona o zaštiti od požara („Narodne novine“ broj 92/10, 114/22), članka 15. Statuta Općine Petrovsko („Službeni glasnik Krapinsko - zagorske županije“ broj 21/21.), a temeljem Procjene ugroženosti od požara i tehnološke eksplozije Općine Petrovsko („Službeni glasnik Krapinsko – zagorske županije“ broj 46/22) i Godišnjeg provedbenog plana unapređenja zaštite od požara za područje Krapinsko - zagorske županije za 2024. godinu, od 07. prosinca 2023. godine, Općinsko vijeće Općine Petrovsko na 17. sjednici održanoj 20.03.2024. godine donosi Godišnji provedbeni plan uređenja zaštite od požara za područje Općine Petrovsko za 2024. godinu („Službeni glasnik Krapinsko – zagorske županije“ broj 11/24).

* Općina Petrovsko sukladno stvarnim potrebama usklađuje Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima, Općinsko vijeće Općine Petrovsko 29.09.2022. godine donosi Odluku o donošenju Procjene ugroženosti od požara i tehnoloških eksplozija i Plana zaštite od požara za Općinu Petrovsko (“Službeni glasnik Krapinsko – zagorske županije” broj 46/22).
* Općina Petrovsko donijela je Odluku o agrotehničkim mjerama, mjerama za sprječavanje i održavanje poljoprivrednih rudina te mjerama zaštite od požara na poljoprivrednom i šumskom zemljištu („Službeni glasnik Krapinsko – zagorske županije“ broj 21/24).
* Općina Petrovsko i DVD Petrovsko sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine Petrovsko, osiguravaju potreban broj operativnih vatrogasaca te ih kontinuirano osposobljavaju i obučavaju za različite specijalnosti u vatrogastvu.
* Općina Petrovsko omogućava nesmetano obavljanje inspekcijskog nadzora od strane inspektora zaštite od požara te postupa po zahtjevima i naredbama inspektora u području zaštite od požara.
* DVD Petrovsko opremljeno je sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02 i 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11 i 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Petrovsko, a opremanje nadzire zapovjedništvo Vatrogasne zajednice Krapinsko – zagorske županije.
* Javni isporučitelj “KRAKOM VODOOPSKRBA I ODVODNJA” d.o.o. Krapina redovito ažurira podatke o javnoj hidrantskoj mreži (položaj i ispravnost hidranata), ucrtavanja lokacija hidranata kao i segmenata naselja na odgovarajuće karte te dostavlja iste na korištenje središnjim vatrogasnim postrojbama.

**PREDSJEDNIK OPĆINSKOG VIJEĆA**

**OPĆINE PETROVSKO**

**Željko Vučilovski,** **bacc. ing.tehn.inf**