****

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

**OPĆINA PETROVSKO**

**OPĆINSKO VIJEĆE**

KLASA: 410-01/25-01/01

URBROJ: 2140-25-01-25-1

Petrovsko, 27. veljače 2025.

Na temelju članka 20., članka 41. stavak 4. i članka 42. stavak 1. Zakona o lokalnim porezima (Narodne novine, broj 115/16, 101/17 , 114/22, 114/23 i 152/24) i članka 15. Statuta Općine Petrovsko (Službeni glasnik Krapinsko – zagorske županije br. 21/21), Općinsko vijeće Općine Petrovsko na svojoj 22. sjednici održanoj 27. veljače 2025. godine, donijelo je

**ODLUKU**

**O LOKALNIM POREZIMA OPĆINE PETROVSKO**

**I. TEMELJNA ODREDBA**

**Članak 1.**

Ovom se odlukom propisuju vrste poreza, stope i visine poreza koje pripadaju Općini Petrovsko, visina poreza na nekretnine, predmet oporezivanja porezom na korištenje javnih

površina, kao i visina, način i uvjeti plaćanja poreza na korištenje javnih površina, te nadležno

porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

**II. VRSTE POREZA**

**Članak 2.**

Općinski porezi Općine Petrovsko su:

1. Porez na nekretnine

2. Porez na korištenje javnih površina

**III. POREZ NA NEKRETNINE**

**Članak 3.**

Porez na nekretnine na području Općine Petrovsko plaća se godišnje u visini od 0,60 eura/m² korisne površine nekretnine.

**Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava.

**IV. POREZ NA KORIŠTENJE JAVNIH POVRŠINA**

**Članak 5.**

Javnom površinom smatraju se javne zelene površine, pješačke staze, biciklističke staze, otvoreni odvodni kanali, trgovi, parkovi, igrališta, parkirališta, javne prometne površine i sva zemljišta koja nisu dana na trajno korištenje pravnim ili fizičkim osobama.

**Članak 6.**

Porez na korištenje javnih površina utvrđuje se u visini od:

a) 10,00 eura po m² javne površine dnevno ako se javna površina koristi jednokratno;

b) 30,00 eura po m² javne površine mjesečno ako se javna površina koristi tijekom cijele godine ili sezonski.

**Članak 7.**

Od plaćanja poreza na korištenje javnih površina izuzimaju se aktivnosti za humanitarnu, kulturnu, sportsku, prosvjetno – edukativnu djelatnost, te ostale manifestacije koje su u interesu promocije Općine Petrovsko.

**Članak 8.**

Pravne i fizičke osobe koje koriste javne površine dužne su prijaviti korištenje javne površine najmanje tri dana prije početka korištenja.

**Članak 9.**

Porez na korištenje javne površine za obveznike koji plaćaju porez na temelju odredbi članka 6., stavka 1, točke a) ove Odluke plaća se odmah po ispostavi rješenja za razrez poreza na korištenje javne površine.

Porez na korištenje javne površine za obveznike koji plaćaju porez na temelju odredbi članka 6., stavka 1, točke b) ove Odluke plaća se u roku od 15 dana od dana izdavanja rješenja o razrezu poreza na korištenje javne površine.

**Članak 10.**

Obračun i naplatu poreza na korištenje javne površine vrši Jedinstveni upravni odjel Općine Petrovsko.

**V. DAVANJE OVLASTI FINANCIJSKOJ AGENCIJI**

**Članak 11.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 12.**

Postupci utvrđivanja poreza započeti po odredbama Odluke o općinskim porezima Općine Petrovsko (Službeni glasnik Krapinsko- zagorske županije br. 59/23 ) koji nisu dovršeni do stupanja na snagu ove Odluke, dovršiti će se prema odredbama Odluke o općinskim porezima Općine Petrovsko (Službeni glasnik Krapinsko- zagorske županije br. 59/23).

**Članak 13.**

Danom stupanja na snagu ove Odluke prestaje važiti Odluka o općinskim porezima Općine Petrovsko („Službeni glasnik Krapinsko-zagorske županije" broj 59/23).

**Članak 14.**

Ova Odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave i radi preuzimanja ovlasti za utvrđivanje i naplatu poreza.

**Članak 15.**

Ova Odluka stupa na snagu osmog dana od dana objave u "Službenom glasniku Krapinsko-zagorske županije".

**PREDSJEDNIK OPĆINSKOG VIJEĆA**

**OPĆINE PETROVSKO**

**Željko Vučilovski, bacc.ing.tehn.inf.**