**SKRAĆENI ZAPISNIK**

**sa 21. sjednice Općinskog vijeća Općine Petrovsko održane 17. prosinca 2024. godine, u prostorijama Općine Petrovsko.**

**Započeto u 20,00 sati.**

**NAZOČNI: Željko Vučilovski, predsjednik Općinskog vijeća**

**Filip Križnik, član vijeća**

**Franjo Šanjug, član vijeća**

**Darko Puh, član vijeća**

**Silvija Makar, članica vijeća**

**Miljenko Golec, član vijeća**

**Monika Poslončec, član vijeća**

**Davor Bešenski, član vijeća**

**Valentina Presečki, članica vijeća**

**Tomo Hršak, član vijeća**

**Franjo Horvat, član vijeća**

**Dragutin Šanjug, član vijeća**

**Od ostalih sjednici su prisustvovali:**

**Stjepan Krklec, općinski načelnik**

**Marijan Presečki, pročelnik Jedinstvenog upravnog odjela**

**Sjednici nisu prisustvovali:**

**Dijana Jurman koja svoj izostanak nije opravdala.**

**Cjelokupan tijek rasprave je sniman, a snimak pohranjen u Jedinstvenom upravnom odjelu Općine Petrovsko.**

**Predsjednik vijeća, Željko Vučilovski, pozdravio je sve prisutne, zahvalio se na odazivu, te konstatirao da sjednici prisustvuje dovoljan broj vijećnika (od 13 nazočno 12 vijećnika), da se ista može održati, te se mogu donositi pravovaljane odluke i drugi akti.**

**Predsjednik vijeća - Dnevni red za današnju sjednicu primili ste poštom.**

**Predsjednik vijeća - Da li ima tko kakvu izmjenu ili dopunu? Izmjena i dopuna nije bilo, pa je predloženi dnevni red predsjednik dao na usvajanje:**

**Tko je:** **ZA: 12 (dvanaest)**

**PROTIV: 0 (nitko)**

**SUZDRŽAN: 0 (nitko)**

**Konstatirao je da je vijeće jednoglasno utvrdilo sljedeći:**

**DNEVNI RED:**

1. **Usvajanje skraćenog zapisnika sa 20. sjednice Općinskog vijeća Općine Petrovsko održane 20. rujna 2024. godine**
2. **Donošenje I. izmjene Proračuna Općine Petrovsko za razdoblje od 01. 01. 2024. do 31. 12. 2024. godine, s** **pratećim programima:**
3. **Donošenje I. izmjene Plana razvojnog programa Općine Petrovsko za 2024. godinu**
4. **Donošenje I. izmjene Programa financiranja javnih potreba u sportu u 2024. godini**
5. **Donošenje I. izmjene Socijalnog programa Općine Petrovsko za 2024. godinu**
6. **Donošenje I. izmjene Programa financiranja javnih potreba u kulturi u 2024. godini**
7. **Donošenje I. izmjene Programa održavanja komunalne infrastrukture za 2024. godinu**
8. **Donošenje I. Izmjene i dopune Programa građenja komunalne infrastrukture na području Općine Petrovsko za 2024. godinu**
9. **Donošenje Proračuna Općine Petrovsko za 2025. godinu i Projekcije za razdoblje od 2026. –2027. godine, s obrazloženjem i pratećim programima:**
10. **Donošenje Programa financiranja javnih potreba u sportu u 2025. godini**
11. **Donošenje Programa financiranja javnih potreba u kulturi u 2025. godini**
12. **Donošenje Socijalnog programa Općine Petrovsko za 2025. godinu**
13. **Donošenje Plana razvojnog programa Općine Petrovsko za razdoblje od 2025.-2027.**

**e) Donošenje Programa financiranja utroška sredstava šumskog doprinosa za 2025. godinu**

**f) Donošenje Programa utroška sredstava od prodaje stanova nad kojima postoji stanarsko pravu u 2025. godini**

**g) Donošenje Programa održavanja nerazvrstanih cesta u 2025. godini**

**h) Donošenje Programa gradnje objekata i uređenja komunalne infrastrukture na području Općine Petrovsko za 2024. godinu**

**i) Donošenje Programa održavanja komunalne infrastrukture za 2024. godinu**

1. **Donošenje Odluke o izvršavanju Proračuna Općine Petrovsko za razdoblje od 01. 01. 2025. do 31. 12. 2025. godine**
2. **Donošenje Odluke o raspoređivanju sredstava za financiranje političkih aktivnosti i izborne promidžbe iz Proračuna Općine Petrovsko u 2025. godini**
3. **Donošenje Plana djelovanja u području prirodnih nepogoda Općine Petrovsko za 2025. godinu**
4. **Donošenje Plana razvoja sustava civilne zaštite na području Općine Petrovsko za 2025. godinu s trogodišnjim financijskim učincima**
5. **Donošenje Analize stanja sustava civilne zaštite na području Općine Petrovsko za 2024. godinu**
6. **Donošenje Odluke o davanju u zakup poljoprivrednog zemljišta i neizgrađenog građevinskog zemljišta za poljoprivrednu namjenu u vlasništvu Općine Petrovsko**
7. **Pitanja i prijedlozi**

**TOČKA 1.**

**Usvajanje skraćenog zapisnika sa 20. sjednice Općinskog vijeća Općine Petrovsko održane 20. rujna 2024. godine**

**Predsjednik vijeća - zapisnike ste primili u materijalima za današnju sjednicu.**

**Ima li primjedbi na zapisnik? Primjedbi nije bilo.**

**Predsjednik Vijeća dao je Skraćeni zapisnik sa 20. sjednice na glasanje:**

**Tko je: ZA: 12 (dvanaest)**

**PROTIV: 0 (nitko)**

**SUZDRŽAN: 0 (nitko)**

**Predsjednik vijeća konstatirao je da je Općinsko vijeće jednoglasno donijelo sljedeći**

**Z A K L J U Č A K**

**Usvaja se Skraćeni zapisnik sa 20. sjednice Općinskog vijeća Općine Petrovsko održane 20. rujna 2024. godine, u tekstu koji se prilaže zapisniku i čini njegov sastavni dio.**

**TOČKA 2.**

**Donošenje I. izmjene Proračuna Općine Petrovsko za razdoblje od 01. 01. 2024. do 31. 12. 2024. godine, s pratećim programima:**

1. **Donošenje I. izmjene Plana razvojnog programa Općine Petrovsko za 2024. godinu**
2. **Donošenje I. izmjene Programa financiranja javnih potreba u sportu u 2024. godini**
3. **Donošenje I. izmjene Socijalnog programa Općine Petrovsko za 2024. godinu**
4. **Donošenje I. izmjene Programa financiranja javnih potreba u kulturi u 2024. godini**
5. **Donošenje I. izmjene Programa održavanja komunalne infrastrukture za 2024. godinu**
6. **Donošenje I. Izmjene i dopune Programa građenja komunalne infrastrukture na području Općine Petrovsko za 2024. godinu**

**Predsjednik vijeća napomenuo je da je o ovoj točki dnevnog reda raspravljao Odbor za financije i proračun na sastanku prije sjednice.**

**Predsjednik Odbora za financije i proračun, Franjo Šanjug rekao je da se je Odbor usuglasio s predloženim izmjenama proračuna, te da je članica Odbora Valentina Presečki imala primjedbe koje će prezentirati.**

**Predsjednik vijeća pozvao je predlagatelja za obrazloženje I. izmjena Proračuna Općine Petrovsko za razdoblje od 01. 01. 2024. do 31. 12. 2024. godine, s pratećim programima.**

**Obrazloženje ove točke dao je načelnik Stjepan Krklec.**

**Predsjednik vijeća otvorio je raspravu.**

**Nakon provedene rasprave, predsjednik vijeća je dao I. izmjene Proračuna Općine Petrovsko za razdoblje od 01. 01. 2024. do 31. 12. 2024. godine, s pratećim programima, na glasanje:**

**Tko je: ZA: 8 (osam)**

**PROTIV: 1 (jedan)**

**SUZDRŽAN: 3 (tri)**

**Predsjednik Vijeća konstatirao da su većinom glasova ZA: 8 (osam), PROTIV: 1 (jedan), SUZDRŽAN: 3 (tri), donijete I. izmjene Proračuna Općine Petrovsko za razdoblje od 01. 01. 2024. do 31. 12. 2024. godine, s pratećim programima:, u tekstu koji se prilažu zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 3.**

**Donošenje Proračuna Općine Petrovsko za 2025. godinu i Projekcije za razdoblje od 2026. –2027. godine, s obrazloženjem i pratećim programima:**

1. **Donošenje Programa financiranja javnih potreba u sportu u 2025. godini**
2. **Donošenje Programa financiranja javnih potreba u kulturi u 2025. godini**
3. **Donošenje Socijalnog programa Općine Petrovsko za 2025. godinu**
4. **Donošenje Plana razvojnog programa Općine Petrovsko za razdoblje od 2025.-2027.**

**e) Donošenje Programa financiranja utroška sredstava šumskog doprinosa za 2025. godinu**

**f) Donošenje Programa utroška sredstava od prodaje stanova nad kojima postoji stanarsko pravu u 2025. godini**

**g) Donošenje Programa održavanja nerazvrstanih cesta u 2025. godini**

**h) Donošenje Programa gradnje objekata i uređenja komunalne infrastrukture na području Općine Petrovsko za 2024. godinu**

**i) Donošenje Programa održavanja komunalne infrastrukture za 2024. godinu**

**Predsjednik vijeća pozvao je predlagatelja za obrazloženje ove točke.**

**Načelnik Stjepan Krklec, dao je obrazloženje.**

**Nakon provedene rasprave, predsjednik vijeća je dao Proračun Općine Petrovsko za 2025. godinu i Projekcije za razdoblje od 2026. –2027 .godine, s pratećim programima, na glasanje:**

**Tko je** **ZA: 8 ( osam )**

**PROTIV: 4 (četiri)**

**SUZDRŽAN: 0 ( nitko )**

**Predsjednik Vijeća konstatirao da je većinom glasova ZA: 8 ( osam ), PROTIV: 4 ( četiri), SUZDRŽAN: 0 (nitko), donijet Proračun Općine Petrovsko za 2025. godinu i Projekcija proračuna za razdoblje od 2026. –2027. godine, s pratećim programima, u tekstu koji se prilažu zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 4.**

**Donošenje Odluke o izvršavanju Proračuna Općine Petrovsko za razdoblje od 01. 01. 2025. do 31. 12. 2025. godine**

**Predsjednik vijeća pozvao je predlagatelja za obrazloženje ove točke.**

**Obrazloženje ove točke dao je načelnik Stjepan Krklec.**

**Predsjednik je otvorio raspravu:**

**Rasprave nije bilo, pa je predsjednik vijeća dao Odluku o izvršavanju Proračuna Općine Petrovsko za razdoblje od 01. 01. 2025. do 31. 12. 2025. godine, na glasanje:**

**Tko je ZA: 8 (osam)**

**PROTIV: 1 (jedan)**

**SUZDRŽAN: 3(tri)**

**Predsjednik konstatirao da je većinom glasova ZA: 8 ( osam ), PROTIV: 1 (jedan), SUZDRŽAN: 3 (tri), donijeta Odluka o izvršavanju Proračuna Općine Petrovsko za razdoblje od 01. 01. 2025. do 31. 12. 2025. godine, a objavit će se u "Službenom glasniku Krapinsko-zagorske županije“.**

**TOČKA 5.**

**Donošenje Odluke o raspoređivanju sredstava za financiranje političkih aktivnosti i izborne promidžbe iz Proračuna Općine Petrovsko u 2025. godini**

**Predsjednik vijeća pozvao je predlagatelja za obrazloženje ove točke.**

**Obrazloženje je dao načelnik Stjepan Krklec.**

**Predsjednik je otvorio raspravu.**

**Rasprave nije bilo, pa je predsjednik vijeća dao Odluku o raspoređivanju sredstava za financiranje političkih aktivnosti i izborne promidžbe iz Proračuna Općine Petrovsko u 2025. godini, na glasanje:**

**Tko je ZA: 8 ( osam )**

**PROTIV: 4 (četiri)**

**SUZDRŽAN: 0( nitko )**

**Predsjednik je konstatirao da je većinom glasova ZA: 8 (osam), PROTIV: 4 (četiri), SUZDRŽAN: 0 (nitko), donijeta Odluka o raspoređivanju sredstava za financiranje političkih aktivnosti i izborne promidžbe iz Proračuna Općine Petrovsko u 2025. godini, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 6.**

**Donošenje Plana djelovanja u području prirodnih nepogoda Općine Petrovsko za 2025. godinu**

**Predsjednik vijeća pozvao je predlagatelja za obrazloženje ove točke.**

**Obrazloženje je dao načelnik Stjepan Krklec.**

**Predsjednik je otvorio raspravu.**

**Nakon provedene rasprave, predsjednik vijeća dao** **je** **Plan djelovanja Općine Petrovsko u području prirodnih nepogoda za 2025. godinu, na glasanje:**

**Tko je ZA: 8 ( osam )**

**PROTIV: 0 (nitko)**

**SUZDRŽAN: 4( četiri )**

**Predsjednik je konstatirao da je većinom glasova ZA: 8 ( osam ), PROTIV: 0 (nitko), SUZDRŽAN: 4 (četiri), donijet** **Plan djelovanja Općine Petrovsko u području prirodnih nepogoda za 2025. godinu, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 7.**

**Donošenje Plana razvoja sustava civilne zaštite na području Općine Petrovsko za 2025. godinu s trogodišnjim financijskim učincima**

**Predsjednik vijeća pozvao je predlagatelja za obrazloženje ove točke.**

**Obrazloženje je dao načelnik Stjepan Krklec.**

**Predsjednik je otvorio raspravu.**

**Nakon provedene rasprave, predsjednik vijeća dao je** **Plan razvoja sustava civilne zaštite na području općine Petrovsko za 2025. godinu, s trogodišnjim financijskim učincima, na glasanje:**

**Tko je : ZA: 8 (osam)**

**PROTIV: 0 (nitko)**

**SUZDRŽAN: 4 (četiri)**

**Predsjednik je konstatirao da je većinom glasova ZA: 8 (osam), PROTIV: 0 (nitko), SUZDRŽAN: 4 (četiri), donijet** **Plan razvoja sustava civilne zaštite na području općine Petrovsko za 2025. godinu, s trogodišnjim financijskim učincima, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 8.**

**Donošenje Analize stanja sustava civilne zaštite na području općine Petrovsko za 2024. godinu**

**Predsjednik vijeća pozvao je predlagatelja za obrazloženje ove točke.**

**Obrazloženje je dao načelnik Stjepan Krklec.**

**Predsjednik je otvorio raspravu.**

**Nakon provedene rasprave, predsjednik vijeća dao je** **Analizu stanja sustava civilne zaštite na području općine Petrovsko za 2024. godinu, na glasanje:**

**Tko je : ZA: 8 (osam)**

**PROTIV: 0 (nitko)**

**SUZDRŽAN: 4 (četiri)**

**Predsjednik je konstatirao da je većinom glasova ZA: 8 (osam), PROTIV: 0 (nitko), SUZDRŽAN: 4 (četiri), donijeta** **Analiza stanja sustava civilne zaštite na području općine Petrovsko za 2024. godinu, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 9.**

**Donošenje Odluke o davanju u zakup poljoprivrednog zemljišta i neizgrađenog građevinskog zemljišta za poljoprivrednu namjenu u vlasništvu Općine Petrovsko**

**Predsjednik vijeća pozvao je predlagatelja za obrazloženje ove točke.**

**Obrazloženje je dao načelnik pročelnik Marijan Presečki.**

**Predsjednik je otvorio raspravu.**

**Nakon provedene rasprave, predsjednik vijeća dao je** **Odluku o davanju u zakup poljoprivrednog zemljišta i neizgrađenog građevinskog zemljišta za poljoprivrednu namjenu u vlasništvu Općine Petrovsko, na glasanje:**

**Tko je : ZA: 8 (osam)**

**PROTIV: 0 (nitko)**

**SUZDRŽAN: 4 (četiri)**

**Predsjednik je konstatirao da je većinom glasova ZA: 8 (osam), PROTIV: 0 (nitko), SUZDRŽAN: 4 (četiri), donijeta** **Odluka o davanju u zakup poljoprivrednog zemljišta i neizgrađenog građevinskog zemljišta za poljoprivrednu namjenu u vlasništvu Općine Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.**

**TOČKA 10.**

**Pitanja i prijedlozi**

**Predsjednik vijeća Željko Vučilovski otvorio je raspravu.**

**Valentina Presečki – Budući da smo zadnjih mjeseci imali neke nedoumice vezano za zapošljavanje pročelnika, po dostupnim informacijama od gospođe koja mi je dozvolila da ih pročitam, neću imenovati, ali mislim da načelnik, pročelnik i predsjednik vijeća znaju o kome se radi. Gospođa je prijavila nepravilnosti upravnoj inspekciji koja je donijela odluku da je zapošljavanje bilo** **nezakonito. Molila bih načelnika kao izvršno tijelo da se o tome očituje jer od 3. mjeseca, od kad je trajao postupak, nismo dobili nikakve informacije na sjednicama, što po Pravilniku nismo niti trebali, ali smatrala sam da smo jedan tim koji radi za dobrobit Općine, ispalo je da očito nije tako. Moglo se je barem nešto napomenuti o čemu se radi, ako je sve po zakonu i propisima, kako sam u naknadnom razgovoru sa načelnikom i predsjednikom konstatirala, ali usmeni razgovor sada nije bitan, idemo se fokusirati na obrazloženje načelnika.**

**Načelnik Stjepan Krklec – 13. prosinca „Poštovani, vezano uz postupanje upravne inspekcije po predstavci Marije Kunštek te provedeni posredni inspekcijski nadzor nad radom tijela Općine Petrovsko obavještavam Vas da je uvidom u dostavljenu dokumentaciju utvrđeno kako su izvršene mjere iz Zapisnika o provedenom posrednom inspekcijskom nadzoru nad radom tijela Općine Petrovsko, KLASA: 050-02/24-01/92, URBROJ: 514-11-02-02/18-24-06 od 06. rujna 2024. godine te kako je postupanje upravne inspekcije po predmetnoj predstavci završeno.“ Nepravilnosti koje je uočila inspekcija su otklonjene, inspekcijski nadzor je proveden i dostavljen im je novi natječaj. Ne radi se o nikakvom kriminalnom djelu, što sam ja dobio potpisano od vaše strane. Određeni propusti, previdi su bili s moje strane iz razloga kada sam slagao Pravilnik, htio sam da pročelnik bude gotova osoba, pa sam napisao uvjet certifikat javne nabave, a nisam ispod tablice označio zvjezdicom, ako ga nema da ga može položiti u roku godine dana. Povjerenstvo sam nazvao „Povjerenstvom za otvaranje ponuda“, a nisam ga nazvao „Povjerenstvom za provedbu javnog natječaja“.**

**Davor Bešenski – Imam pitanje, cijelo vrijeme ste govorili da će za taj natječaj doći stručne osobe sa zavoda. Tko je bio na prvom natječaju?**

**Načelnik Stjepan Krklec – Nebitno tko je bio, bile su imenovane sposobne osobe. Ja sam tražio osobe, pa nisu htjeli doći. Za drugi natječaj sam doslovno molio gradonačelnika i načelnika, koji su uvjetno rečeno naredili svojim pročelnicima koji su pravne struke, trećeg člana nismo mogli naći, pa je bio naš predsjednik vijeća. Ako mi imate nešto za reći, onda recite, ali nemojte tu miješati članove povjerenstva jer oni su samo sproveli ono što je u natječaju pisalo. Nije korektno da se na nekoga pozivamo, ja sam odgovoran, mene je inspekcija tražila očitovanje i ja sam morao pisati žalbu i postupati po inspekcijskom nadzoru. Da je bio u pitanju kriminal, bivši ministar ima optužnicu za pogodovanje kod zapošljavanja, što mislite da meni ne može nitko ništa, a njemu da.**

**Davor Bešenski – Ja sam otvoreno pitao jer znam da ste cijelo vrijeme govorili da će doći ljudi sa zavoda.**

**Pročelnik Marijan Presečki – Natječaj je poništen i gotovo, upravna inspekcija koja je neka viša struka i od vas i od mene, iako sam ja pravnik kao i ona, ali ima iskustva, rekla je da je sve zakonito. Moje ime se povlači po Facebooku, klevete se bacaju i smatram da to nije korektno. Ako imate kakvih pitanja pitajte me osobno, a ne po Facebooku povlačiti ime da me cijela Krapina ispituje što se događa. To je sramota za one koje vode tu grupu i za one koji pišu to.**

**Valentina Presečki – Pričala sam sa načelnikom, vidjela sam da je promijenjen Pravilnik o unutarnjem radu Općine Petrovsko, znači zakonito i po tome je rađen novi natječaj. Promijenjeno je da se ne treba imati certifikat i na temelju toga je sastavljen novi javni natječaj. Na natječaj se opet javio gospodin Presečki, budući da certifikata nema, kandidat je zadovoljio uvjete natječaja. Međutim, ono na što ja skrećem pažnju i što me zanima je to da je 06. 09. upravna inspekcija naredila općinskom načelniku da razriješi dužnosti pročelnika jer on kao takav nije smio biti zaposlen, Da pročitam, ali neću sve „Iz navedenog proizlazi da niti kandidat Marijan Presečki nije ispunio formalne uvjete iz javnog natječaja.“**

**Pročelnik Marijan Presečki – To Vam je rečeno već, idemo u krug.**

**Valentina Presečki – Znači govorim o prvom natječaju. „Sukladno Zakonu o službenicima nije se trebao smatrati kandidatom prijavljenim na natječaj.“ Međutim općinski načelnik Stjepan Krklec imenuje Marijana Presečkog za pročelnika. Znači Vi ste se žalili nakon 06. 09. na nalaz upravne inspekcije.**

**Načelnik Stjepan Krklec – Da, tako je.**

**Valentina Presečki – I onda je opet došlo da se gospodin Presečki treba razriješiti dužnosti. Znači tako je tekla situacija?**

**Načelnik Stjepan Krklec – Da, razriješen je dužnosti. Pravilnik sam promijenio. Unutra ne piše, ali gospodin Presečki je po primitku poslije prvog natječaja bio upućen na predavanja vezano za certifikat javne nabave, tjedan dana su trajala predavanja.**

**Valentina Presečki – Znači na taj prvi natječaj je gospodin zaposlen, a nije smio biti zaposlen. To se slažemo ili je to krivo?**

**Načelnik Stjepan Krklec – Slažemo se. Ja sam rekao što sam pogriješio, ne sakrivam se. Imam pitanje za vas, budite iskreni i odgovorite. Na koliko zahtjeva za očitovanje načelnika i zahtjeva za sazivanje izvanredne sjednice vijeća ste se potpisali? Jedanput, dvaput, triput, na koliko zahtjeva?**

**Davor Bešenski – Na jedan zahtjev.**

**Predsjednik vijeća Željko Vučilovski – Dobro, to smo riješili, ima li još pitanja?**

**Pročelnik Marijan Presečki – Pitajte sad kad smo tu jer to se već mjesecima provlači.**

**Načelnik Stjepan Krklec – Meni se insinuira krivično djelo, a netko kopira tuđe potpise.**

**Miljenko Golec – Jako dugo smo tražili pročelnika i sad je konačno čovjek došao i prihvatio se tog posla, Tko radi, taj i griješi. Natječaj nije prvi put prošao, inspekcija ga je poništila, bio je drugi natječaj i sad je stvar riješena.**

**Načelnik Stjepan Krklec – Još jedna kratka napomena, sva dokumentacija, sve ono što treba, čak i ono što ne treba je bilo objavljeno na našim službenim stranicama, nitko nikome nije tajio ništa. Kad smo već kod razgovora kojeg je gospođa spomenula, isto tako bi bilo korektno da se spomenulo to da sam rekao kada će postupak biti završen da ću o tome izvijestiti vijeće, da li je bilo tako?**

**Valentina Presečki – Da, ali sada pričamo o kruškama i jabukama. Vi ste načelnik, mi smo vijećnici, u našem Poslovniku piše da pitamo pitanja koja su u djelokrugu načelnika. U Vašoj nadležnosti je konkretno zapošljavanje pročelnika, jesam li u pravu ili ne? Znači ako nas nešto po tom pitanju zanima, onda tu nema mjesta da se netko nađe uvrijeđen ili ljut. Ako pitamo da je po prvom natječaju bilo zaposlenje, a nije smjelo biti, greška se desi svakome bez daljnjega. Svi mi koji radimo vrlo dobro znamo da se greška može desit, a da ne znaš da si ju napravio, pogotovo mi koji radimo u računovodstvu, knjigovodstvu, zapisnici i takve stvari. Ja samo želim da se jasno kaže, gospodin Marijan Presečki na prvom natječaju nije imao potrebnu dokumentaciju da može na njemu proći, ali je svejedno zaposlen i ništa drugo. Ja nisam upravna inspektorica, niti odvjetnik, samo želim ukazati na zaposlenje koje nije bilo po pravilu i nehotice ili namjerno za mene je čisto nebitno.**

**Načelnik Stjepan Krklec – Nisam ja ljut na pitanja, mene kao čovjeka vrijeđa ono što piše u dopisima, čist sam došao, čist ću i otići.**

**Predsjednik vijeća Željko Vučilovski – Idemo dalje ako ima pitanja.**

**Franjo Šanjug – Ono što je pročelnik ranije spomenuo, jako mi je žalosno ako netko od naših vijećnika nema lica i obraza direktno postaviti pitanja na sjednici ili načelniku osobno, ako se netko ne daj Bože povlači po Facebook-u pod anonimnim profilom ili tuđim imenom. To je jako žalosno i čovjek bi se morao zapitati da li je uopće vrijedan da bude u vijeću.**

**Dragutin Šanjug – Vezano za visoku zonu, jako puno cijevi se polaže uz rub ceste, odnosno da se ne dira cesta. Pošto cijevi idu uz bankinu, na mnogim dijelovima tih cesta lomi se rub asfalta. Nakon što se polože cijevi, bez obzira na to da li je cijev položena u cesti ili u bankini ceste,** **da li će se asfaltirati kompletna dionica? Jer vidim da se dosta izbjegava diranje ceste, cijevi idu u rub ceste.**

**Načelnik Stjepan Krklec – Izbjegava se diranje ceste jer na nekim našim cestama nemamo alternativne pravce. Ionako imamo dosta rupa po cestama gdje ljudi oštećuju vozila, pa da ne bude i dodatnih oštećenja na tim cestama uz koje se vrše radovi. Projekt će trajati do kraja 2025. godine. U troškovniku je predviđeno saniranje na način ako je kopano po sredini ceste, materijal će se nabiti i asfaltirati i ide sloj gore. U tom sistemu će se krpati, to sam više puta spomenuo, pa to možete reći i objasniti vašim susjedima. Zbog toga i taj projekt toliko košta.**

**Dragutin Šanjug – Da, svi znamo da je jako velika investicija. Znači bez obzira da li se cijev polaže uz rub ceste ili po sredini ceste cijela površina će biti asfaltirana?**

**Načelnik Stjepan Krklec – Da, tako je.**

**Dragutin Šanjug – Hvala na odgovoru, samo me to interesiralo.**

**Miljenko Golec – Vjerojatno postoji sporazum da se to mora vratiti u prvobitno stanje ili možda čak i bolje.**

**Načelnik Stjepan Krklec – Trškovnik je osnova javne nabave koja je bila u elektroničkom oglasniku i temeljem toga sve je specificirano. Također temeljem ponude je sklopljen ugovor s izvođačem.**

**Franjo Šanjug – Drago mi je gospođa Presečki ima pitanja na koja joj odgovara načelnik ili predsjednik vijeća. Vidim da je postavila puno pitanja, većinu onih koja su bila i na odboru, ali mislim da jedno pitanje s odbora nije postavila, a to je pitanje za koje je rekla da će postaviti prema našoj oporbi, tj. Županiji,** **imam i svjedoke tu. To je pitanje kapitalnih objekata, da se vidi što je s našom dvoranom, da li oni imaju kakvih većih saznanja.**

**Valentina Presečki – Da, na odboru sam iznijela stav da nam fali kapitalnih projekata. Pričali smo o tome, na što je kolega Darko Puh rekao da bi on volio da ja postavim pitanje kolegama sa strane SDP-a vezano za dvoranu. Na to sam ja rekla da smatram da nemate nikakve konkretne informacije i dobro sam pretpostavila.**

**Davor Bešenski – Sutra ćemo znati više, a druga stvar je ta da znam da Zoran Gregurović nije podržao dvoranu.**

**Predsjednik vijeća, Željko Vučilovski upitao je da li ima još pitanja, pitanja nije bilo, pa je zatvorio raspravu, zahvalio se na odazivu, te zaključio sjednicu.**

**Dovršeno u 21,14 sati.**

**PREDSJEDNIK OPĆINSKOG VIJEĆA**

**ZAPISNIČAR: OPĆINE PETROVSKO**

**Darija Frljužec Željko Vučilovski, bacc. ing.tehn.inf.**